Mick Mulvaney

John Michael "Mick" Mulvaney [mʌlˈveɪni] (s. 21. heinäkuuta 1967) on yhdysvaltalainen republikaanipuolueen poliitikko. Hän toimi Valkoisen talon kansliapäällikkönä vuosina 2019–2020 sekä hallinto- ja budjettipäällikkönä () vuosina 2017–2020. Vuosina 2011–2017 hän oli Yhdysvaltain edustajainhuoneen jäsen.

Mulvaney on suorittanut oikeustieteen tutkinnon Pohjois-Carolinan yliopistossa, Chapel Hillissä vuonna 1992. Hänellä oli oma yritys 1997–2000, minkä jälkeen hän työskenteli perheensä kiinteistöyrityksessä. Hän aloitti poliittisen uransa osavaltiovaaleissa vuonna 2006. Vuoden 2010 vaaleissa hänet valittiin Teekutsuliikkeen tuella liittovaltion kongressiin Etelä-Carolinan osavaltiosta.

Mulvaneya pidetään kovan linjan konservatiivina. Joulukuussa 2018 ilmoitettiin, että hänestä tulee vuoden 2019 alusta John F. Kellyn seuraaja Valkoisen talon kansliapäällikkönä. Hän oli nimityshetkellä kaksi vuotta kestäneen Trumpin presidenttikauden aikana kolmas kansliapäällikkö.

Lähteet 

Trumpin hallituksen jäsenet
Yhdysvaltalaiset republikaanipoliitikot
Valkoisen talon kansliapäälliköt
Yhdysvaltain edustajainhuoneen jäsenet
Vuonna 1967 syntyneet
Elävät henkilöt